i Et og Alt betragtede sig som dansk Mand, og hans Liv 

 bærer mere end ét Vidnesbyrd om, at han følte sig bundet 

 med langt stærkere Baand til sit Fædreland end til sit 

 Fødeland. Fra sit syvende til sit niende Aar nød han 

 privat Undervisning, og da det var Faderens Ønske, at 

 han skulde gaae den studerende Vei, blev der allerede 

 ved denne tidlige Skoleforberedelse lagt særlig Vægt paa 

 Latinen. I 1837 blev han Discipel i Kjøbenhavns Borger- 

 dydskole, og nogen Tid derefter kom han i Metropolitan- 

 skolen, hvorfra han udgik i 1843. Grunden til, at hans 

 Skolegang da blev afbrudt, var nærmest hans Faders Død 

 og de mindre gunstige økonomiske Forhold, under hvilke 

 hans Moder derefter levede. Hans Undervisning blev 

 imidlertid ikke afsluttet med hans Udgang af Skolen, men 

 fortsattes ad privat Vei, og det er ikke usandsynligt, at 

 det Maal, der oprindeligt var sat, at han skulde blive 

 Student, vilde være blevet naaet, dersom ikke en Øien- 

 sygdom, af hvilken han allerede havde Hdt under sin 

 Skolegang, paany var brudt frem og havde standset ham 

 i hans Undervisning. Den samme Øiensygdom fremkaldte 

 senere en saa høi Grad af Nærsynethed hos ham, at han, 

 efter i Aaret 1850 at være blevet udskrevet til Soldat, 

 det følgende Aar blev kasseret af Militærtjenesten. 



Allerede i sit ottende Aar viste han en stærkt ud- 

 præget Interesse for Naturvidenskaben, især for Zoologien, 

 og hans Fader støttede efter Evne denne Tilbøielighed 

 hos ham dels ved at tage ham med paa Schouws, Esch- 

 richts og Forchhammers Forelæsninger, dels ved at sætte 

 ham i Stand til at kjøbe Naturalier og naturvidenskabelige 

 Bøger, saa at han allerede i en Alder af kun 11 Aar 



